આ ગુન્હાની ગંભીરતા ધ્યાને લઇ ભાવનગર જીલ્લા પોલીસ અધિક્ષક પી.એલ.માલ એ લોકલ ક્રાઇમ બ્રાન્ચનાં પોલીસ ઇન્સ.ડી.એમ.મિશ્રા તથા એન.જી.જાડેજા પો.સબ ઇન્સ તથા એલ.સી.બી. સ્ટાફનાં માણસોને આરોપીઓને શોધી પકડી પાડવા સુચના આપેલ.આ ગુન્હામાં આરોપીઓએ જાહેરમાં ફાયરીંગ કરી ભોગ બનનારને જાનથી મારી નાંખવાનો પ્રયાસ કરેલ હોય. જેથી આરોપીઓને ઝડપી લેવા માટે એલ.સી.બી. ટીમે બાતમીદારોને સતર્ક કરી આરોપીઓની ભાળ મેળવવા અથાગ પ્રયત્નો ચાલુ કરી દીધેલ.